Subject: CanSat võistluse koostöö
From: Tõnis Rüütel <[email-masked]>
To: Jaanika Ojakõiv <[email-masked]>, "Kuperjanovi JVP" <[email-masked]>
Date: Mon, 19 Jan 2026 13:33:35 +0000

Tere

Korraldan 2026. aastal üleriigilist tehnoloogiavõistlust CanSat Estonia, mille lõppvõistluse raames soovime teha koostööd, et viia läbi turvaline raketilend Nursipalus aprill lõpus või mai alguses..

CanSat on rahvusvaheline ESA (European Space Agency) haridusprogramm, kus õpilased ehitavad purksatelliidi mõõtu seadme, mis kogub lennu ajal andmeid ja täidab etteantud missioone. 2026. aasta võistlusel osaleb 22 meeskonda üle Eesti.

Võistluse ülesehitus

*	Eelvoor toimub 19 – 20 märts Nurmsi droonikeskuses, kus kõik 22 võistkonda lennutavad oma CanSati umbes 400 m kõrguselt.
*	Eelvooru tulemuste põhjal valime välja 6 parimat meeskonda, kes pääsevad lõppvõistlusele.
*	Lõppvõistlusel plaanime lennutada kõik kuus CanSati üheaegselt umbes 1 km kõrgusele, kust need heidetakse raketist välja ning laskuvad alla, täites kahte missiooni.
*	Raketiplatvormi ehitab ja opereerib Tudengiraketi meeskond, kellega teeme tihedat koostööd.

Oleme eelnevalt suhelnud Tudengiraketi vahendusel Kaitseväe Akadeemia esindajaga Nursipalu võimaliku ala kasutamise osas. Samas näeme, et ürituse sujuvaks ja turvaliseks läbiviimiseks oleks koostöö laiemas vormis väga väärtuslik.

Miks see koostöö võiks olla kasulik?

*	Üritus toetab tehnoloogiateadlike, motiveeritud ja insenerimõtlemisega noorte arendamist.
*	CanSat Estonia on varasemal aastatel pälvinud märkimisväärset meediatähelepanu ning ka 2026. aasta võistluse kajastus on planeeritud, mis annab nähtavust nii sündmusele kui ka Kaitseväele.

	*	ERR kajastus varasemast võistlusest: https://www.err.ee/1609674263/tallinna-teletorni-otsast-loobiti-teadusvoistluse-raames-alla-purke <https://www.err.ee/1609674263/tallinna-teletorni-otsast-loobiti-teadusvoistluse-raames-alla-purke> 
	*	2025 aasta lõppvõistlus: https://esero.ee/cansat-eest-lopp-voistlus/

Meie eesmärk on korraldada ohutu, läbimõeldud ja professionaalne tehniline üritus, kus kõik lennud ja tegevused toimuvad kooskõlas eelnevalt kokkulepitud reeglite ja ohutusnõuetega.

CanSat programmi üldinfo on leitav siin:
https://esero.ee/cansat/

Tutvustaksin hea meelega ideed ja võimalikke koostöövorme lähemalt ning olen avatud aruteluks, kuidas seda üritust parimal viisil ühiselt ellu viia.

Tervitades

Tõnis Rüütel 

Arendusjuht 

Tartu observatooriumi külastuskeskus

Tartu Ülikool

Observatooriumi 1, Tõravere 

Telefon +372 737 4521 

Mobiil +372 512 2449

[email-masked] <mailto:[email-masked]>